शिविर में अधिकार और कर्तव्य की जानकारी दी
तराना | पूर्व में भी विवादों का निराकरण गांव के बुजुर्ग पंच व समझाइश के माध्यम से किया जाता था और सभी निर्णय को मानते थे। आज भी विवादित न्यायालय में प्रकरण विचाराधीन है उनको भी आपसी समझाइश की जागरूकता से आसानी से निपटाया जा सकता है। उक्त बात न्यायालय परिसर में न्यायाधीश कमलेश इटावदिया ने कही साथ ही लीगल एवं पेनल अधिवक्ताओं को शिविर के माध्यम से उनके अधिकार एवं कर्तव्य के बारे में जानकारी दी और प्रशिक्षित किया। पेनल अधिवक्ताओं ने भी संबोधित किया। अभिभाषक संघ अध्यक्ष लक्ष्मणसिंह बड़ाल ने आपसी समझाइश तथा मिडिएशन के मुकदमों का अगर निराकरण होता है तो संबंध होते है और कटुता नहीं रहती है। इस मौके पर अभिभाषक परशराम वैष्णव, दिनेश गुजरियां, सोहनलाल जोशी, सुधीर कुमार निगम सहित अभिभाषक उपस्थित थे।
hin_Deva hin_Deva